जबलपुर. शहर की घनी आबादी से करीब 6 किमी दूर है चंडीटोला गांव। डुमना नेचर रिजर्व के आगे स्थित गांव की आबादी बहुत ज्यादा नहीं है। गांव में स्वरोजगार अवसर बेहद सीमित अथवा यूं कहें कि न के बराबर ही हैं। यहां के लोग रोजगार के लिए शहर पर निर्भर हैं। पुरुष जहां रोजी रोटी के लिए शहर चले आते हैं, वहीं महिलाएं और किशोरियां घर पर चौका-चूल्हा में उलझी दिखाई पड़ती हैं। इनमें कुछ बीड़ी बनाकर भी स्वरोजगार से जुड़ी हैं, पर अब गांव की सूरत बदल रही है, बीड़ी बनाने वाले हाथ, अब ईको-फ्रैंडली पेन बना रहे हैं।
बदलाव की इस बयार को चंडीटोला तक लेकर पहुंचे ट्रिपल आईटीडीएम के दो स्टूडेण्ट्स, शशांक अधिकारी और मेरू वशिष्ठ। डिजाइन में इंजीनियरिंग कर रहे दोनों ही छात्र सेकेंड ईयर से हैं। स्टूडेण्ट्स ने गांव की कुछ किशाेरियांे और महिलाओं को वेस्ट पेपर से पेन बनाने की ट्रेनिंग दी है, जिससे अब किशाेरियां एवं महिलाएं ईको-फ्रैंडली पेन बनाकर स्वरोजगार से जुड़ रही हैं।
इन चीजाें से बनता है पेन
- वेस्ट पेपर में रिफिल को रोल किया जाता है।
- रोलिंग परफैैक्ट हो, इसलिए गोंद का इस्तेमाल।
- ढक्कन बनाना चैलेंजिंग था, पर अंतत: बनाने में कामयाब हुए।
- माेमेंटो और सोविनियर के रूप में दे सकते हैं।
- इसमें कागज के रंगों को बदलकर मॉडीफिकेशन किया जा सकता है।
मम्मी ने कहा बीड़ी बनाने जैसा ही है
ईको-फ्रैंडली पेन बनाने वाले हाथ कभी बीड़ी बनाया करते थे। ट्रेनिंग देने के लिए स्टूडेण्ट्स जब गांव पहुंचे तो सबसे पहले उनकी मुलाकात आशा यादव और अनीता यादव से हुई, दोने ही आठवीं कक्षा तक पढ़ी हैं। मेरू कहती हैं कि मुझे याद है जब हम सिखा रहे थे, तब आशा आैर अनीता की मम्मी ने कहा कि यह बिलकुल बीड़ी बनाने जैसा ही है।
काॅलेज नजदीक हाेने से बेनिफिट
एम्पलाॅयमेंट की प्रॉब्लम दूर करने के लिए हमने यह सोचा कि कॉलेज के नजदीक होने का फायदा मिलना चाहिए। ऐसे में पेन बनाने का आइडिया आया। कॉलेज में न्यूज पेपर आते ही हैं, आसानी से उपलब्ध भी हो जाते हैं। वहीं यहां पढ़ने वाले स्टूडेण्ट्स को लिखने के लिए पेन तो चाहिए ही...तो उनकी भी जरूरत पूरी हो जाती है। सामान्य पेन प्लास्टिक या मैटल के बने होते हैं, हमने जो पेन बनाया वह पेपर का बना हुआ है, जिसमंे रिफिल प्लास्टिक की है। ऐसे में कॉलेज और गांव दोने की जरूरतें पूरी कर सकते हैं।
जय ने दिया प्लेटफाॅर्म
स्टूडेण्ट्स ने बताया कि जबलपुर एकेडमिया इनीशेयटिव, जिसमें ट्रिपल आईटीडीएम समेत शहर के 5 अन्य संस्थान जुड़े हुए हैं, को हमने अपना आइडिया प्रपोज किया। जय की टीम को यह पसंद आया और संस्थान में हुए एक सेमीनार के दौरान इसे लोगों के बीच रखा। इसके बाद हम गांव गए, वहां लोगांे से इस बारे में बात की। उन्होंने हमारी योजना को समझा और सहयोग करने तैयार हो गए।
कैप बनाना आसान नहीं था
शशांक बत ाते हैं कि हमने शुरूआत में 10-15 पेन बनाकर कॉलेज में दिए, जो लोगांे को पसंद आए। कैप बनाने में प्रॉब्लम आई, पर अंत में बना ही लिया। अभी गांव वालाें को रिफिल हम देते हैं, हम चाहते हैं गांव के पुरुषों में से कोई उन्हें रिफिल लाकर उपलब्ध करा दे, ताकि उनकी हम पर पर निर्भरता खत्म हो जाए। थोड़े-थोड़े टाइम में जाकर गांव में देखते हैं और लोगांे को ट्रेनिंग देते हैं।
पहले की रिसर्च
मेरू बताती हैं कि एक प्रोजेक्ट के अंतर्गत हम चंडीटोला गांव पहुंचे, जिसका उद्देश्य था कि कैसे आसपास के गांवांे में जाकर वहां की लाइफ स्टाइल इम्प्रूव कर सकते हैं। चंडीटोला की लाइफ स्टाइल पर रिसर्च की और हमने तीन समस्याआंे को आईटेंडीफाई किया। पहली थी एडमिनिस्ट्रेशन, दूसरी रोजगार और तीसरी लाइफ स्टाइल। हमने रोजगार पर फोकस किया।
हमें यह समझ आया कि गांव शहर से काफी दूर है। गांव के पुरुष जीविकाे-पार्जन के लिए शहर जाते हैं और वीकेंड पर घर आते हैं। महिलाआंे के पास रोजमर्रा के कामों के अलावा स्वरोजगार के नाम पर कुछ नहीं है। वे इसके लिए बाहर भी नहीं जा सकतीं। इनमें से कुछ बीड़ी बनाने के काम से जुड़ी हुई थीं। हमने उनसे पेन बनाने के बारे में बातचीत की और वे तैयार हो गईं।
गांव पहुंचे, युवतियाें को सिखाया
शशांक कहते हैं कि हम जय की मदद से गांव में गए। वहां हमने लड़कियां को टारगेट किया। एेसी लड़कियां जो थोड़ा पढ़ी हैं और जिनकी शादी नहीं हुई, उन्हें हमने इसे बनाने का तरीका बताया। जब वे सीख गईं तो उसने अपने साथ की लड़कियां को भी सिखाया। उसने अपने जैसे लोगांे को और भी जल्दी यह सिखा दिया। पहली बार में हमने 150 पेन बनवाए, जिससे उन्हें दो दिनांे में ही 600 रुपयों का फायदा हुआ।
hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva